**Lazdijų r. Šeštokų mokyklos**

**veiklos įsivertinimo darbo grupės ataskaita**

**2018–2019 m. m.**

Lazdijų r. Šeštokų mokyklos veiklos įsivertinimo darbo grupė kasmet įsivertina mokyklos veiklą. Mokyklos, įgyvendinančios bendrojo ugdymo programas, veiklos kokybės įsivertinimo metodika padeda išryškinti mokyklos stipriąsias ir silpnąsias sritis, nustatyti atliekamų darbų kokybę ir vertinti pokyčius.

Mokyklos įsivertinimą atlieka darbo grupė:

1. A. Paciukonienė, lietuvių kalbos ir literatūros mokytoja;
2. S. Ažukienė, anglų kalbos mokytoja;
3. A. Kancevičienė, matematikos ir informacinių technologijų mokytoja;
4. G. Dvilinskienė, pradinių klasių mokytoja;
5. A. Kazakevičius, fizikos mokytojas;
6. O. Žėkienė, matematikos mokytoja.

**Tikslas:** kurti mokyklą kaip nuolat savo veiklos kokybę įsivertinančią ir tobulėjančią organizaciją.

**Uždaviniai:**

1. Rinkti patikimus duomenis apie mokyklos veiklą.
2. Išsiaiškinti mokyklos veiklos privalumus ir trūkumus.
3. Įsivertinimo duomenis panaudoti mokyklos veiklos tobulinimui.
4. Susitarti dėl mokyklos veiklos tobulinimo prioritetų.

**Įsivertinimo proceso etapai:**

1. Mokyklos veiklos įsivertinimo darbo grupės pasirengimas įsivertinimui, pasirengimas vertinti veikos rodiklius, veiklos rodiklių nustatymas. (2019 m. sausio mėn.).
2. Įsivertinimo būdų aptarimas: pasirinkti ir parengti įsivertinimo instrumentai, aptarta, kokie duomenys bus panaudoti įsivertinimui (2019 m. vasario mėn.).
3. Veiklos rodiklių vertinimas: renkama informacija, analizuojami duomenys, formuluojamos išvados ir pasiūlymai, kaip įsivertinimo duomenis panaudoti mokyklos veiklos tobulinimui (2019 m. vasario–balandžio mėn.).
4. Mokyklos veiklos įsivertinimo darbo grupės 2018–2019 m. m. ataskaitos pristatymas: parengta mokyklos veiklos įsivertinimo darbo grupės ataskaita, pateikiami apibendrinti duomenys, rekomendacijos mokyklos veiklos kokybei tobulinti, informuojama mokyklos bendruomenė (2019 m. birželio mėn.).

**Įsivertinimo rodiklis:**

**Sritis**. 2. Ugdymas(is) ir mokinių patirtys.

**Tema**. 2.4. Vertinimas ugdant.

**Rodiklis**. 2.4.2. Mokinių įsivertinimas.

Šis rodiklis pasirinktas bendru mokyklos bendruomenės sutarimu kaip tobulintina veiklos sritis.

|  |  |  |
| --- | --- | --- |
| **Nacionalinė iliustracija** | Mokyklos iliustracija | **Įrodymai, šaltiniai** |
| Vertinimas, pagrįstas mokytojo ir mokinio dialogu apie mokymosi sėkmes ir nesėkmes, procesą, rezultatus, moko mokinius savistabos, savivaldos, įsivertinti savo ir vertinti kitų darbą. | Mokykloje vertinimas visada yra pagrįstas mokytojo ir mokinio dialogu: aptariamos mokymosi sėkmės, nesėkmės, būdai, kaip siekti sėkmės.70 proc. mokinių vertinimas moko savistabos, skatina planuoti mokymąsi, suprasti savo atsakomybę už mokymąsi. | Lazdijų r. Šeštokų mokyklos 1–10 klasių mokinių pažangos ir pasiekimų vertinimo tvarka.  Individuali mokytojo vertinimo sistema (mokytojo užrašuose).  Mokinių, tėvų apklausa (IQES online). |
| Mokiniai įsitraukia į mokymosi pasiekimų į(si)vertinimą, pažangos stebėjimą, pasiektų rezultatų apmąstymą. Vertinimas skatina poslinkį nuo išorinės link vidinės mokymosi motyvacijos. | 90 proc. mokinių įsitraukia į mokymosi pasiekimų įsivertinimą, nuolat stebi savo pažangą, aptaria pasiektus rezultatus su mokytojais ir tėvais.80 proc. mokinių į(si)vertinimas ugdo pozityviąsias vertybes, didina vidinę mokymosi motyvaciją, skatina asmeninę ūgtį. | Individuali mokytojo vertinimo sistema (mokytojo užrašuose).  Mokinių, tėvų, mokytojų apklausa (IQES online).  Mokinių darbų aplankai. |
| Vertindami savo ir draugų atliktas užduotis, kūrinius, idėjas ir pan., mokiniai geriau supranta mąstymo ir mokymosi procesą, mokymosi būdus ir savo mokymosi poreikius, lengviau juos paaiškina, formuluoja klausimus ar prašo pagalbos mokantis. | 80 proc. mokinių vertina savo ir bendraklasių atliktas užduotis, tai leidžia jiems geriau suprasti mokymosi procesą, mokymosi būdus, gali įvardyti savo mokymosi poreikius.80 proc. mokinių bendradarbiaudami vertinant kitus geba formuluoti klausimus, prašyti pagalbos bei padėti kitiems. | Individuali mokytojo vertinimo sistema (mokytojo užrašuose).  Mokinių, tėvų, mokytojų apklausa (IQES online). |
| Mokiniai gali pateikti savo mokymosi sėkmių įrodymus, labiau pasitiki savimi ir mažiau baiminasi klaidų, prisiima daugiau atsakomybės už savo mokymąsi ir lengviau jį valdo. | 80 proc. mokinių geba įvardinti savo stiprybes, skatinančias pasitikėjimą, geba fiksuoti savo sėkmių įrodymus, tai skatina didesnį pasitikėjimą savimi.80 proc. mokinių supranta, kad mokymosi rezultatai priklauso nuo asmeninės atsakomybės. | Individuali mokytojo vertinimo sistema (mokytojo užrašuose).  Mokinių, tėvų, mokytojų apklausa (IQES online). |

Iqes online apklausoje dalyvavo:

|  |  |  |  |
| --- | --- | --- | --- |
|  | **Tėvai** | **Mokiniai** | **Mokytojai** |
| Iš viso pakviestų dalyvių skaičius | 80 | 90 | 27 |
| Visiškai atsakyti klausimynai | 33 | 86 | 19 |
| Grįžusių klausimynų kvota | 41,3 % | 95,6 % | 70,4 % |
| Iš dalies atsakyti klausimynai | 4 | 0 | 1 |
| Atsakytų klausimynų (įskaitant iš dalies atsakytus) skaičius | 46,3 % | 95,6 % | 74,1 % |

|  |  |
| --- | --- |
| Mokyklos iliustracija | **Įvertinimas** |
| Mokykloje vertinimas visada yra pagrįstas mokytojo ir mokinio dialogu: aptariamos mokymosi sėkmės, nesėkmės, būdai, kaip siekti sėkmės.70 proc. mokinių vertinimas moko savistabos, skatina planuoti mokymąsi. | Mokiniams planuoti mokymąsi yra sunku: 42 % namų darbų neatideda paskutinei minutei (tėvų nuomone, taip daro 44 % mokinių), 29 % planuoja, kad laiku užbaigtų reikiamus dalykus (tėvų nuomone, 34 %), 40 % teigia, kad atlikdami namų darbus susikaupia ir neatlieka pašalinių veiklų (tėvų nuomone, 39 %), 30 % atlikdami nuobodžias užduotis jaučiasi pavargę (tėvų nuomone, 42 %).  Mokytojai teigia, kad 42 % mokinių moka gerai paskirstyti laiką namų darbams. |
| 90 proc. mokinių įsitraukia į mokymosi pasiekimų įsivertinimą, nuolat stebi savo pažangą, aptaria pasiektus rezultatus su mokytojais ir tėvais.80 proc. mokinių į(si)vertinimas ugdo pozityviąsias vertybes, didina vidinę mokymosi motyvaciją, skatina asmeninę ūgtį. | 35 % mokinių fiksuoja savo sėkmių įrodymus pildydami pasiekimų aplanką, 20 % pildo arba yra pildę savęs įsivertinimo lapą ir net 28 % teigia pažangos nestebintys.  16 % mokytojų teigia, kad jų mokiniai turi pasiekimų aplanką ir tiek pat sako, kad mokiniai pildo savęs įsivertinimo lapą, tačiau visi mokytojai teigia, jog mokiniai pažangą stebi.  14 % tėvų žino apie savo vaikų pasiekimų aplankus, o 11 % apie įsivertinimo lapus. Tik 3 % tėvų teigia, jog jų vaikai pažangos nefiksuoja.  62 % mokinių aptaria rezultatus su mokytojais ir klasės auklėtojais, o 50 % – su tėvais.  89 % mokytojų teigia su mokiniais aptariantys rezultatus, o, jų nuomone, 58 % mokinių aptaria savo pasiekimus su tėvais.  63 % apklaustų tėvų tvirtina, kad jų vaikai savo mokymosi rezultatus aptaria su mokytojais, o namuose tą daro 77 % tėvų.  100 % mokytojų teigia, kad mokslo metų eigoje su mokiniais aptaria jų mokymosi pažangą, paaiškina, pataria, kaip jie galėtų mokytis geriau. Taip pat, mokytojų nuomone, iš jų rašomų įvertinimų mokiniai visada supranta, kokias temas jie dar turi pakartoti.  68 % mokinių teigia, kad įsivertinimas didina vidinę mokymosi motyvaciją ir skatina tobulėti, 32 % mano, kad tai neturi lemiamos reikšmės jų tobulėjimui.  89 % mokytojų teigia, kad įsivertinimas skatina mokinius tobulėti, 11 % su tuo nesutinka.  83 % tėvų taip pat įžvelgia įsivertinimo naudą, o 17 % teigia, jog tai nelemia asmeninės ūgties. |
| 80 proc. mokinių vertina savo ir bendraklasių atliktas užduotis, tai leidžia jiems geriau suprasti mokymosi procesą, mokymosi būdus, gali įvardyti savo mokymosi poreikius.80 proc. mokinių bendradarbiaudami vertinant kitus geba formuluoti klausimus, prašyti pagalbos bei padėti kitiems. | 62 % mokinių ugdymo procese vertina savo ir draugų užduotis pagal iš anksto pateiktus kriterijus ir tai leidžia jiems geriau suprasti mokymo procesą.  60 % mokinių gali įvardyti savo mokymosi poreikius ir iškylančius sunkumus.  Mokytojų nuomone, 74 % mokinių geba įvardyti kylančius sunkumus.  77 % tėvų mano, kad jų vaikai patys geba įvardyti mokymosi poreikius ir kylančius sunkumus.  71 % mokytojų teigia, kad mokiniai žino, kokias technikas taikyti norint gerai įsiminti mokomąją medžiagą. 84 % mokinių mano, kad geba pasirinkti mokymosi technikas.  96 % mokinių geba bendradarbiauti su kitais mokiniais, o 77 % mokinių geba jiems padėti.  97 % tėvų mano, kad jų vaikai geba bendradarbiauti ir padėti kitiems mokiniams. |
| 80 proc. mokinių geba įvardinti savo stiprybes, skatinančias pasitikėjimą, geba fiksuoti savo sėkmių įrodymus, tai skatina didesnį pasitikėjimą savimi.80 proc. mokinių supranta, kad mokymosi rezultatai priklauso nuo asmeninės atsakomybės. | Mokiniai geba įvardyti savo stiprybes, skatinančias pasitikėjimą savimi: 88 % moka klausytis kitų nepertraukinėdami, laikosi pokalbio taisyklių (tėvų nuomone, 91 %); 80 % moka pagrįsti savo teiginius ir nuomonę (tėvų nuomone, 97 %); 81 % pripažįsta, kai yra neteisūs; 84 % moka priimti kritiką (tėvų nuomone, 88 %); 68 % gali laisvai pasisakyti prieš visą klasę; 92 % moka naudoti IT informacijos paieškai; 81 % geba dirbti susikaupę (mokytojų nuomone, 68 %); 88 % moka išreikšti teksto esmę savais žodžiais (mokytojų nuomone, 84 %); 79 % moka sudaryti darbo planą (mokytojų nuomone, 53 %); 96 % moka pažymėti svarbias teksto vietas (mokytojų nuomone, 89 %).  99 % mokinių teigia, kad mokymosi rezultatai priklauso nuo jų pačių, supranta asmeninės atsakomybės reikšmę. |

|  |  |
| --- | --- |
| Stiprybės:   1. Savistaba yra grindžiama vertinimu. 2. Aktyvus bendradarbiavimas tarp mokinių vertinant vieni kitus. 3. Mokiniai suvokia asmeninės atsakomybės svarbą aukštesnių rezultatų siekiamybėje. 4. Mokiniai geba įvardyti savo stiprybes, priimti kritiką, pagrįsti savo nuomonę, tai skatina pasitikėjimą savimi. | Silpnybės:   1. Neaktyvus mokytojų ir tėvų dialogas pažangos ir įsivertinimo srityje. 2. Nepakankamas įsivertinimo įrankių naudojimas siekiant didinti vidinę mokinių mokymosi motyvaciją. 3. Mokiniams sunku įvardyti jiems kylančius sunkumus, išsakyti mokymosi poreikius. |
| Galimybės:   1. Mokykloje vykdoma vertinimo ir įsivertinimo sistema skatina motyvaciją ir gerąsias savybes. 2. Mokiniai įsitraukia į mokymosi pasiekimų įsivertinimą, nuolat stebima pažanga. | Grėsmės:   1. Nepakankamai patrauklios ir įvairios pažangos stebėjimo formos. 2. Mokiniai stokoja įgūdžių planuodami savo laiką užduočių atlikimui. 3. Mokiniai stokoja susikaupimo, viešojo kalbėjimo įgūdžių, o tai lemia mažesnę motyvaciją ir pasiekimus. |

Taigi, išanalizavus duomenis, galima daryti išvadą, kad **stipriosios sritys** yra šios:

1. Mokiniai supranta mokymosi rezultatų ir asmeninės atsakomybės santykį.
2. Mokytojai ir tėvai įžvelgia įsivertinimo naudą.
3. Mokinių bendradarbiavimas ir pagalbos teikimas kitiems mokiniams yra stiprioji įsivertinimo grandis.
4. Mokiniai geba įvardyti savo stiprybes, priimti kritiką, pagrįsti savo nuomonę, tai skatina pasitikėjimą savimi.

Taip pat išanalizavus duomenis, galima daryti išvadą, kad **tobulintinos sritys** yra šios:

1. Sudarymas galimybių mokiniams nuolat stebėti savo pažangą pasitelkiant įvairesnes ir patrauklesnes įsivertinimo ir pažangos stebėjimo formas, taip didinant vidinę mokinių motyvaciją, mokymosi proceso supratimą.
2. Aktyvesnis tėvų į(si)traukimas į įsivertinimo ir pažangos stebėjimo procesą, aktyvesnis pasiektų rezultatų aptarimas su mokytojais ir tėvais.
3. Gebėjimas įvardyti kylančius sunkumus ir mokymosi poreikius.
4. Laiko, skirto užduočių atlikimui, planavimo įgūdžių tobulinimas.
5. Mokinių pasitikėjimo ir motyvacijos didinimas gerinant jų susikaupimo, viešojo kalbėjimo įgūdžius.

**Rekomendacijos rodiklio veiklos tobulinimui**

1. Mokykloje taikyti vieningą individualios pažangos stebėjimo sistemą: stebėti asmeninę pažangą, ją fiksuoti, aptarti klasių valandėlių, tėvų dienų metu.
2. Aktyvinti mokinių įsitraukimą į asmeninės pažangos stebėjimą.
3. Parengti mokinių individualios pažangos stebėjimą aprašą.